Peagi nähtav saade on valminud tänu J.Meyeri teenistuspartnerite toele.
Kui oled piisavalt julge,
võid tänada Jumalat isegi valu eest, millest oled praegu läbi minemas.
Miks?
Sest, kui sul on valus,
siis sa kas vajud põhja või tõused kõrgemale oma valust.
Viimase puhul saad aga tundma Jumalat viisidel,
mis poleks tolle valuta eales võimalikudki olnud.
IGAPÄEVAELU RÕÕMUD
Preili!
On ka lihtsamaid viise, kuidas Joyce endaga kaasa võtta.
Vaata Joyce'i teenistusi või loe tema päevasõnu
Joyce Meyer'i äppi kaudu, mis on tasuta allalaaditav.
IGAPÄEVAELU RÕÕMUD
Vaatame korra seda mõtet, et kõik töötab kasuks neile, kes...
Ma võiks ju muidugi jagada oma lugu,
küsides samas, kuidas ma - selge mõistuse juures olev naine,
saan öelda,
et ma ei kahetse enam täna seda, mis minuga juhtus.
Ma ei oska seda kuidagi seletada,
kuid tean, et kuidagimoodi on mu elu tänu sellele parem.
Ma lihtsalt tean seda.
Sest kui mu elu oleks algusest peale olnud imeline
ja mind oleks koheldud kui printsessi hernel,
siis ma ei usu, et mu elu oleks praegu sama hea kui ta on.
Ma ei tunneks Jumalat nii hästi ja mu suhe Temaga poleks nii sügav.
Eeldavasti ei aitaks ma ka nii palju inimesi kui täna seda teen.
Las ma öelda midagi -
sa võid pöörata oma valu kellegi teise kasuks.
Sinu segadusest võib saada su sõnum.
Olen seadnud oma missiooniks
leida oma elus tõeliselt unikaalseid ja loovaid asju,
mille eest tänulik olla.
Mulle meeldib tänada kõige üldise eest ka -
pääste, toidu, perekonna, kodu ja Jeesuse eest.
See on vägagi oluline, mistõttu tehke seda!
Kuid usun, et me magame ka palju asju maha.
Ma tõesti usun seda.
Tänu Jumalale puhta vee eest!
On lausa hämmastav, kuidas võime minna kraani juurde
ja lasta sealt kas kuuma või külma vett.
Nii palju, kui ise tahad.
Mul on kodus isegi üks automaatne kuuma vee mõõduklaas,
millega saab siis vett keeta
ja milles ma saan oma kohvitassi soojendada.
Minuga juhtus muide midagi naljakat,
mida oleksin tahtnud siin ekraanil näidata,
kuid võib-olla siis hiljem.
Keegi saatis mulle imeilusad tulbid.
Ma ei osanud neid kõige paremini sättida,
mistõttu mu poeg aitas mul need ilusamini vaasi seada,
käskides mul neile ka puhta vee panna, mida ma tegin.
Pool tundi hiljem tuppa minnes olid tulbid täiega longus.
No ikka kohe täiega longus.
Saatsin pojale pildi ja küsisin: "Mis juhtus?",
mispeale ta küsis: "Mida sa küll tegid?"
"Vett ikka panid neile?" ja ma vastasin, et muidugi.
"Lõikasid varsi liiga palju?" - Ei!
Kuniks sain korraga Jumalalt tunnetusesõna.
Ma olin kasutanud kuuma vett sealt kannust!
Nii et, teatud asju saab ikka kasutada vaid teatud asjadeks
ja lilledele ei sobi see kuum vesi kohe mitte!
Et siis, see polnud just kõige parem mõte.
See oli üks neid hetki, kus mu mõistus kodus polnud
ja väikesele puhkusele läks.
On su mõistus ka vahel puhkusele läinud?
Lihtsalt läinud pisut rändama?
Olen andnud välja uue raamatu "Meelte ühendused".
Üks selle peatükke räägib sellest,
kuidas saada oma mõistus tagasi, kui on tunne, et see on kaduma läinud
Üks asi, mille eest iisraellased tänasid...
Te ei arva seda eales ära!
Mil iganes nad WC's käisid,
tänasid nad Jumalat oma kehaavauste eest,
mille kaudu kõiki jääke väljutada.
On see alles üks loov tänulikkus!
Nii et, mul on ka missioon olla loovalt tänulik.
Hommikul ärgates tänan Jumalat tavaliselt selle eest,
et saan käia, rääkida, kuulda ja näha.
Ja praegu olen ma ka eriliselt tänulik selle eest,
et mu puus on nii hästi paranenud.
Te küll ei tea seda,
aga ma käisin 3 kuud tagasi puusaliigese vahetus operatsioonil.
See asendati täielikult uuega.
Arst ütles: "Kui te vaid oleks näinud, mida me teiega tegime,
peaksite meid barbariteks."
Ja siis ta rääkis mulle, kuidas nad seda teevad.
Kuidas nad su külje lahti lõikavad
ning seal siis kõik su lihased ja muu kraami üksteisest eraldavad.
Murravad su luid ja saevad neid pooleks,
asetades siis uue osa sisse.
Aga siin ma olen!
3 kuu ehk 12 nädalaga!
Ja keegi isegi ei teaks!
Jumal on imeline!
Imeline!
Näen Jumala juhtimises ja varustuses täit imet.
Pidasin oma viimase konverentsi Joel Osteen'i koguduses Houstonis,
mis oli ühel novembri nädalavahetusel.
Kohe järgneval esmaspäeval
oli linna parim arst nõus mahutama mind oma ajakavasse.
Mind võeti haiglasse sisse
ja sellest hetkest, kuni tänase konverentsini siin
oli mul puhkus.
See oli aeg, kus kärustasin rulaatoriga ringi.
Te oleks pidanud mind nägema!
Oli meil alles lõbus!
Dave pidi mulle 4 nädalat sokke jalga panema
ja palju muudki tegema, millest siinkohal ei räägi.
Oli see alles rõõm,
kui Dave ei pidanud mulle enam sokke jalga aitama!
Sest ta tegi seda nii aeglaselt!
Õnneks teda pole siin seda kuulmas.
Tal peab iga asi viimse peensuseni paigas olema,
sest ta on väga detailne inimene,
samas kui ma mõtlesin: "No pane see sokk mulle juba jalga!"
Nii et, meil on nii palju, mille eest tänulik olla!
Nii palju, mille eest tänulik olla!
Olgem loovad oma tänulikkuses!
Olgem lihtsalt loovad oma tänulikkuses.
Alustasime ühe suure kampaaniaga.
Me peamajas on suur raamatupood, millel on suured aknad.
Ütlesin, et tahan, et kõik need aknad saaks täidetud märkepaberitega,
kus on kirjas kõik see, mille eest inimesed tänulikud on.
Ärgem olgem nagu need pidalitõbised seal piibliloos,
kus kümnest terveks saanust tuli vaid üks tagasi Jeesust tänama.
Laiemas mõttes tähendab see seda, et vaid 10% inimestest on tänulikud
ja 90% rahvast vingub ja viriseb sõltumata olukordadest.
Filiplastele 4:6 ütleb:
"Ärge muretsege ühtigi,
vaid teie vajadused saagu kõiges Jumalale teatavaks
tänuütlemisega palumises ja anumises."
Miks peaks Jumal vastama mu palvetele,
kui olen viriseja,
et mul oleks siis rohkem, mille pärast viriseda?
Me süda peab muutuma.
"Tehke kõik nurisemata ja vaidlemata."
See on kirjas Filiplastele 2:14
"Tehke kõik nurisemata ja vaidlemata, süüdistamata Jumalat."
Sa ütled: "Aga Jumal, ega ma Sind ju süüdistagi!"
Kuid Jumal üleb, et me teeme seda.
"...et te oleksite laitmatud ja puhtad, veatud Jumala lapsed
keset põikpäist ja rikutud sugupõlve,
kelle seas te paistate nagu tähed maailmas."
Jumal ütleb: "Te olete minu rahvas,
mistõttu minge välja ja andke pisut maitset
sellele igavale, maitsetule maailmale."
Kuidas oleks, kui läheksid oma töökohta
ja jagaksid seal pisut paremat maitset?
Ära vaid istu ja nurise oma töö üle nagu kõik teised seda teevad.
Isegi, et ehk mõned asjad vajavad seal muutmist,
siis ole ometigi tänulik, et sul üldse on tööd.
Sest kui sa pole oma tööga rahul, tuleb keegi teine ja saab selle endale.
Ja kui sulle ei meeldi su abikaasa,
siis mõni üksik naisterahvas võtaks ta eeldavasti hea meelega vastu.
Ta lepiks isegi ta juustulõhnaliste jalgadega,
peaasi, et oleks keegi...
Keegi, kellega koos süüagi.
On teil üldse aimu,
kui palju üksildasi inimesi on maailmas?
Meie aga püüame kolmandal päevale peale abiellumist
hakata oma abikaasat muutma.
Kuid see ei toimi, nii et lõpeta see parem heaga.
Tore, kas pole?
Tahan vaadata täna kolme Piibli kirjakohta,
mis loodetavasti tekitavad sinus pisutki hirmu nurisemise ees.
Usun, et me peaksime kartma nurisemist.
See pole mind veel küll lõplikult takistanud nurisemast, aga...
Mine tea, ehk saan täna õhtul abi?
Olen oma loomult küll üsnagi tänulik inimene,
kuid samas leian end ikka aegajalt vingumas.
1 Korintlastele 10:9-11 ütleb laiendatud tõlkes:
"Ärgem ka kiusakem Issandat,
pannes proovile Tema kannatust ja saades katsumuseks Talle,
Talle hinnanguid andes või Tema headust ära kasutades..."
Ehk Jumal ütleb: "Ma olen nii hea te vastu,
kui te aga nurisete, siis te kasutate ära mu headust."
"...nagu mõned neist kiusasid ning hukkusid madude läbi."
Ta räägib siin iisraellastest, kui need läbi kõrbe läksid.
"Ärge ka nurisege, nagu mõned neist nurisesid
ning hukkusid laastaja ehk surma käe läbi."
23 000 iisraellast hukkus ühe päevaga.
Maod pääsesid nende laagrisse tänu nende virisemisele ja nurinale.
Tänu Jumalale, et võime elada Tema armust!
Seetõttu ei lange me ka eeldavasti nurina peale surnuna maha.
Küll aga usun, et blokeerime sellega oma õnnistused.
Vähemalt teatud tasemel.
Tänu Jumalale Tema armu ja headuse eest,
mis ei sõltu sellest, kas ma suudan mitte nuriseda.
Kuid tegu on ühe printsiibiga,
et kui me ei õpi elama tänuliku südamega
ja olema tänulikud eriti veel siis, kui kõik ei lähe nii nagu meie tahaks.
Olema tänulikud mitte vaid Jumala, aga ka inimeste ees.
Usun täiesti, et sa võid muuta
oma töökeskkonna, kodu või koguduse atmosfääri.
Võib-olla isegi oma linna või kogu rahva atmosfääri.
Sest mõtle, mis küll juhtuks,
kui ainuüksi juba kristlased muutuks tänulikuks?
Me peaks olema kõige rõõmsam kamp
kogu maamuna peal,
sest me pole teel põrgusse.
See on juba miski, mille eest tänulik olla!
Me saame jätta vahele kogu selle möllu ja tulevärgi.
Ja kui sa veel pole rõõmus, siis küll sa varsti muutud rõõmsaks.
Nii et, 23 000 iisraellast hukkus ja siis nad said ilmutuse.
"Mooses, palveta me eest, sest me oleme teinud pattu."
Kas tõesti?
Kuidas te küll selle peale tulite?
Kui me ka midagi muud ei tee,
võiksime vähemalt enne magama minekut
paluda Jumalalt andeks kogu päeva jooksul nurisetu eest.
Aamen?
4 Moosese 14:1-6
"Siis terve kogudus tõstis valjusti häält
ja rahvas nuttis sel ööl.
Kõik Iisraeli lapsed nurisesid Moosese ja Aaroni vastu
ja terve kogudus ütles neile:
Oleksime ometi surnud Egiptusemaal või siin kõrbes!"
Siin on tegu rahvaga, kes anus Jumalat,
et Too neid Egiptuse vangipõlvest vabastaks.
Huvitav, kui palju oleme me anunud Jumalat,
et Ta muudaks mõne me olukorra,
kuid Ta ei lahenda seda selliselt nagu me olime seda planeerinud.
Lugu on selles, et me ise ei taha saada muudetud,
vaid et meid kantaks üle mõnda uude olukorda.
Osad ei saa vist üldse arugi, mis vahe neil on. Hääkene küll siis.
Ülekandmine teise kohta tähendab,
et ma olen üks hetk siin ja siis korraga juba seal,
saades jätta vahele kogu nö läbi minemise osa.
Kui aga sind muudetakse, korraldab Jumal olukorrad selliselt,
et sa oled sunnitud usaldama Teda
ja jätma maha oma sõltumatuse, põikpäisuse ja isekuse.
Ühtlasi peab me elus toimuma üks murdumine.
Ainuüksi Jumal teab, kuidas murda meid õigetest kohtadest
nii et see ei hävitaks meid.
Ta murrab meie uhkuse ja põikpäisuse.
Piiblis on öeldud, et iisraellaste jaoks oli ka lühem tee,
mida mööda jõuda tõotatud maale,
kuid Jumal viis nad teadlikult pikemat ja raskemat teedpidi,
sest nad polnud veel sõjaks valmis.
Sa arvad, et kui saad kõik, mida tahad jõudes nö oma tõotatud maale,
et siis Saatan ei ründa sind enam kunagi.
Naljakoht!
Kohe täiega naljakoht!
Iga uus tasand su elus tähendab ka uut deemonit.
Seega, peame õppima sõdima ja seisma silmitsi oma vaenlastega
veel seal kõrbes olles,
sest iga uus vastutus tähendab ka uusi rünnakuid.
Enamus neist asjadest ei häiri mind enam,
sest olen kogenud ja näinud juba kõikvõimalikku,
teades juba ette, kuhu suunas miski kisub.
Aamen?
Me naerame siin küll täna õhtul...
Ma muide ütlesin oma assistendile:
"Tahan, et kirjutaksid kogu selle aasta jooksul üles
kõikvõimalikud tobedad ja imelikud asjad,
mis meiega nende ringreiside ja konverentside ajal juhtuvad,
et siis aasta lõpus naerda end ribadeks,
nähes, kuidas täites Jumala korraldusi tegime Saatanale tuule alla."
Aamen?
Nii et, see on me selle aasta esimene konverents täna,
kuhu Dave ei saanud tulla tänu mingile peavalule,
mis oli seekord lausa kohutav.
Hakkasin end täna riide panema...
Valin alati väga hoolikalt riideid, mida endaga kaasa võtan.
Mul on muide nii palju paare musta värvi pükse,
et see on lausa haiglane juba.
Kuid nad on mul olemas.
Ja kõigist neist musta värvi pükstest, mis mul on,
võtsin ma kaasa ühed, mis olid liiga pikad,
nii et ma ei saanud neid kanda.
Võtsin need jalast, tõmmates jalga teise paari -
need, mis mul muide praegu jalas on.
Need on suht kitsad, aga nad peavadki olema.
Panin siis vastava pluusi ka selga, mis ühelt poolt oli igati kombes,
aga teiselt poolt lühike ja kaarega,
tuues esile mu...
Mõtlesin, et see ei lähe kohe mitte.
Lõpuks pidin valima kolmanda kostüümi,
kuid imekena ehete komplekt, mis oleks pidanud sinna juurde käima,
oli ununenud koju.
Vaadake, kui palju muresid mul on! Kohutav, kas pole?
Kuid asi, mis mind selle juures kõige enam ärritab, on ajakulu.
Ma hakkan end 15. min. enne hotellist lahkumist sättima,
kuid kui igasugu jama vahele tuleb, viib see mind endast välja.
Saatan püüab tuua mind siia ilma vähimagi rahuta südames,
et ütleksin küll väliselt: "Tänu Jumalale! Elu on lill!",
aga seesmiselt kõik kisendaks mu sees.
Nii et keset seda kõike pean muudkui kordama endale:
"Rahu! Ainult rahu!"
"Aitäh, Jumal, et mul on siiski riideid, millega koosolekule minna!
Pean need vaid üles leidma."
Kuid tagasi selle piiblisalmi juurde.
4 Moosese 14:3
"Miks Issand viib meid sellele maale, kus me langeme mõõga läbi
ja meie naised ja lapsed jäävad saagiks?
Kas meil ei oleks parem minna tagasi Egiptusesse?”
Ja nad ütlesid üksteisele:
Valigem pealik ja mingem tagasi Egiptusesse!”"
Neid oli seal tuhandeid, kes muudkui kädistasid.
Kuid vaadake, kuidas nende juhid reageerisid.
Siin on üks sõnum.
"Siis Mooses ja Aaron heitsid silmili maha
kogu Iisraeli laste kokkutulnud koguduse ees."
Kogu selle nurina kuulmine kurvastas neid nii väga,
sest nad teadsid, kui ohtlik see on.
Seetõttu langesid nad ka Jumala ette silmili maha
ja hakkasid kindlasti paluma, et Jumal andestaks neile.
"Joosua, Nuuni poeg,
ja Kaaleb, Jefunne poeg, maakuulajate hulgast
aga käristasid oma riided lõhki."
Nad olid nii meeleheitel, et tõmasid oma riided lõhki.
Tol ajal oli see suureks kurvastuse märgiks.
Kui keegi suri, tõmbasid lähedased oma riided lõhki.
Neist neljast mehest siin räägitakse Piiblis kui kangelastest.
Ülejäänutest ei kuule me enam kunagi.
Las ma küsida su käest -
kas sa tahad, et ka sinust räägitaks kui Jumala kangelasest,
või tahad sa kuhugi kõrbe laiustesse ära hajuda?
Jah, sa võid isegi jõuda taevasse,
tegemata samas maa peal midagi, mis omaks mõju ja väärtust.
Ma tean, et otsime sageli üht sügavat, keerulist vastust
meie reaalsetele, keerulistele koormatele.
"Jumal, mis toimub?"
"Kui sa vaid näitaks mulle, millise deemoniga siin on tegu?"
Samas, kui Jumal püüab vaid öelda:
"Palun lõpeta see virisemine ja ole lihtsalt tänulik!"
Sest see on miski, milleks oleme ju võimelised!
"Oo Jumal, mis mu elul viga on? Ma ei saa aru, mis toimub?
Mis ometigi toimub?
Mu nõmedas, hädises, magedas elus, mida täiega vihkan!
Oh Jumal, oleks mul kellegi teise elu!"
Tegelikult aga peaks ütlema: "Aitäh Sulle, Jumal, mu elu eest!
Aitäh kõige eest, mis on mu elus toimunud,
sest ma usun, et Sa pöörad kõik heaks."
Kui oled piisavalt julge,
võid tänada Jumalat isegi valu eest, millest oled praegu läbi minemas.
Miks?
Sest, kui sul on valus,
siis sa kas vajud põhja või tõused kõrgemale oma valust.
Viimase puhul saad aga tundma Jumalat viisidel,
mis poleks tolle valuta eales võimalikudki olnud.
Sul saab olema koos Jumalaga midagi,
mida keegi ei saa sinult röövida.
Nii et, võime lisada need kõrbeajad ka oma nimekirja.
Kuid me lõpetame 4 Moosese 14:27-28'ga.
Mulle tõesti meeldib õpetada teile Jumala Sõna
ja siit tuleb nüüd täiega kirss tordil.
Kui kaua peab mul olema kannatust selle halva kogudusega,
kes nuriseb mu vastu?
Iisraeli laste nurinaid, kuidas nad nurisevad mu vastu,
ma olen kuulnud.
Ütle neile: Nii tõesti kui ma elan, on Issanda sõna,
et nõnda nagu te minu kuuldes olete rääkinud,
nõnda ma teen teiega!"
Kas peaksime peatuma sellel hetkeks?
Sõnades peitub vägi.
Nagu ennist ütlesin - tänu Jumalale, et elame Tema armust,
kuid samas see ei tähenda seda,
et võiksime puhtalt pääseda ükskõik, millega.
See pole see, mida see tähendab.
Arm ei anna meile luba teha pattu,
vaid hoopis väe mitte teha pattu.
See tähendab Püha Vaimu väge me eludes,
mis võimaldab meil saada hakkama raskete asjadega.
Tegu on väljateenimatu Jumala armuga
ja isegi, et ma vahel ikka nurisen, õnnistab Jumal mind siiski,
sest ma vähemalt ei nurise teadlikult.
Kui Jumal mulle millestki märku annab,
tunnen tohutut kahetsust, paludes koheselt andeks.
Paludes andeks ka need nurinad, mida isegi ei mäleta enam.
Mõistad sa nüüd,
et küsimus pole vaid mingis väikeses sõnumis selle kohta,
kuidas tänulik olla?
Näed sa seda vahet?
See kõik võib muuta su elu
ja anda sulle väge, mida sul muidu poleks.
Andke Jumalale üks aplaus!
Halleluuja!
Tahan julgustada sind elama tänuliku südamega
kõige hea eest, mida Jumal on su elus teinud.
Filiplastele 4:6 on mu lemmik kirjakoht, mis ütleb:
"Ärge muretsege ühtigi,
vaid teie vajadused saagu kõiges Jumalale teatavaks
tänuütlemisega palumises ja anumises."
Täna pakume sulle "Sõnade vägi" tegevusplaani.
Sõnad on nii olulised
ja õiged sõnad võivad suurendada su rõõmu.
Selles tegevusplaanis on 4 CD'd, 1 DVD, töövihik
ja Piibli kirjakohtadega kaardid, mis aitavad sul meelde tuletada
kasutada oma suusõnu selliselt nagu Jumal seda tahab.
Usun, et sulle meeldiks see materjal.
Me armastame sind ja hoolime sinust, olles sinu poolel.
Soovime sulle Jeesuse nimel parimat võimalikku elu!
Ole õnnistatud!
Kui peaksin siin veel ühte asja tegema läheksin täiega hulluks.
Ma ei saa kunagi ametikõrgendust, kuna keeran kõik alati tuksi.
Mul on sulle üks väga lihtne küsimus:
igatsed sa tõesti, et su elu muutuks?
Enamus vastaks sellele kindlasti jaatavalt.
Kuid kas su sõnad räägivad ehk hoopis midagi muud?
Su sõnadel on vägi mõjutada su rõõmu, palveid ja tulevikku.
Joyce'i tegevusplaan "Sõnade vägi"
kätkeb endast 4 CD'd, 1 DVD'd, töövihikut ja piiblisalmidega kaarte.
See on täiuslik materjal su enda või oma kodugrupi tarvis.
Õpi talitsema oma keelt
ja kuulutama Jumala Sõna oma elu üle,
tehes seda tegevusplaaniga "Sõnade vägi".
Tellimiseks kasuta ekraanil olevat infot.
Jõulud on andmise aeg.
Aeg, mil suunata pilk oma vajadustelt teiste vajadustele.
Oleme teinud selle väga lihtsaks su jaoks.
Saad annetada läbi meie "Lootuse käe" kingikataloogi
nelja konkreetsesse valdkonda,
muutes kellegi elu sellel pühade ajal.
Võid aidata täita kõige elementaarsemaid vajadusi
puhta vee ja toiduabi näol.
Päästa inimkaubanduse küüsi jäänud naisi ja lapsi.
Annetades medabi jaoks neile, kel muidu pole selleks võimalust.
Või tehes üldannetuse "Lootuse käele" ja teistele teenistustele,
kes tegelevad suurte vajadustega.
Nii et jaga nende pühade ajal lootust!
Joyce'i uus päevasõnade kogu "Iga päevaga lähemale Jumalale"
jagab sulle nõuandeid ja väelisi piiblisalme,
kuidas arendada lähedast suhet Jumalaga.
Jumal ootab meie otsust, kui lähedale Talle me tuleme.
Mida lähemal oleme Jumalale, seda rahuldustpakkuvam me elu on.
Joyce'i uus päevasõnade kogu "Iga päevaga lähemale Jumalale".
Tellitav Joyce'i kodulehe kaudu.
Tähendad me jaoks rohkem kui arvatagi võid!
Oleme tänulikud oma sõpradele ja partneritele,
kes muudavad selle ülemaailmse teenistuse võimalikuks.
Üheskoos toidame näljaseid, riietame vaeseid
ja jagame evangeeliumit kõigi rahvastega.
Võta meiega ühendust ja külasta meie kodulehekülge.
Jaga oma palvesoove ja tutvu me materjalidega.
Vaata ka Joyce'i kõnelemisgraafikuid ning hakka meie partneriks,
jagades Kristuse armastust üle maailma.
Tõlge: Anne-Ly Raukas
Nähtud saade valmis tänu J.Meyeri teenistuspartnerite toele